पेडणेंः आगरवाडो चोपडें पंचायत वाठारांल्या चोपडें सर्कल ते कुर्बानवाडो पेडणें चोपडें मेरेनच्या रस्त्याचेर धोंपरभर उदक सांचिलें. ताका लागून उदकांतल्यान वाट काडटना दुचाकी चालकांचे गाडयेचें उदक एकामेकाचेर उसळटालें. ताका लागून तांचे मदीं बाचाबाची जाताली. रस्त्याचेर सांचपी उदकाचेर ताकतिकेन उपाय काडचो, अशी मागणी थळाव्या लोकांनी केल्या.
 गोंय उदरगत पर्यटन खात्या खाला चोपडें सर्कल ते कुर्बानवाड्या मेरेनच्या रस्त्याचें कोट्यांनी रुपया खर्च करून सोबिताकरण केल्लें. ही उदरगत करतना फुडारांतल्या गैरसोयींचो वा समस्या वळखूंक येवंक नाशिल्ल्यान उदरगतीच्या नांवान खर्च केल्ले कोट्यांनी रुपया उदकांत वचपाचो हो प्रकार जाला. सोबितीकरण करतना रस्त्याचे कुशीचें गटार पुराय पुरयलां. उदक वचपाक वाटूच नाशिल्ल्यान आतां ह्या रस्त्याचेर धोंपरभर उदक सांचता. रस्त्याचेर सांचपी उदका संबंदान आपणे भौशीक बांदकाम खात्याच्या रस्तो विभागाच्या अधिकाऱ्यां कडेन चर्चा केल्या. ताचेर ते योग्य उपाय काडटले, असो विस्वास आमदार जीत आरोलकार हांणी उक्तायला.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 